
Z A P I S N I K

23. sjednice Vijeća Mjesnog odbora Ivanja Reka,
održane 09. veljače 2023. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 22. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Financijski plan MO Ivanja Reka za 2023.godinu
2. Aktualna komunalna problematika 
3. Razno: izvješća, pitanja i prijedlozi



Ad 1. Financijski plan MO Ivanja Reka za 2023. godinu

Jednoglasno prihvaćeno.


Ad 2. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Promjena naziva ulica u MO Ivanja Reka prema inicijativi Svjetskog židovskog kongresa: Ulica Vladimira Arka, Filipa Lukasa, Ivana Šarića i Antuna Bonifačića
Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak:

· sukladno zaprimljenoj inicijativi od Svjetskog židovskog kongresa i Documenta -Centar za suočavanje s prošlošću (u nastavku Predlagatelj) za promjenu naziva ulica na području MO I. Reka: Vladimira Arka, Filipa Lukasa, Ivana Šarića i Antuna Bonifačića, Vijeće MO I. Reka podržava promjenu naziva ulica za neko dogledno vrijeme ali prije konačne odluke o promjeni da se ispune sljedeći preduvjeti:
· provede anketa među stanarima navedenih ulica o suglasnosti za promjenu naziva
· ukoliko stanari potvrde suglasnost za promjenu naziva da se trošak zamjene svih dokumenata financira od strane Predlagatelja ili Grada Zagreba
· ukoliko stanari potvrde suglasnost za promjenu naziva da MO I. Reka predloži nove naziva tih ulica


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

29.01.2023. na RTL televiziji u emisiji Potraga emitiran prilog o širenju neugodnih mirisa iz smjera Zagrebačkih otpadnih voda prema naselju Ivanja Reka. Snimanje priloga s predstavnicima VMO I. Reka i građana održano u prostorijama MO I. Reka 17.01.2023. godine. 

Dovršeno u 21.00 sati.

Zagreb, 09. veljače 2023.
Predsjednik Vijeća Mjesnog odbora
           Ivanja Reka
Damir Ranec, mag.oec.
